พอดีให้นมลูกมาได้1ขวบ2เดือน รอบเดือบมาปกติตลอดแต่ระยะหลังๆมานี้รอบเดือนบางเดือนไม่มา แต่เดือนก่อนมา2-3ครั้งต่อเดือน เดือนนี้ยังไม่มาเลยค่ะเกิดจากอะไรคะ
สวัสดีค่ะ หากบุตรอายุ 1 ปีกว่าแล้ว ประจำเดือนตอนนี้ควรจะกลับมาเป็นปกติแล้ว ประจำเดือนที่มาบ้างไม่มาบ้าง จึงน่าจะมีสาเหตุอื่นๆเช่น ฮอร์โมนจากรังไข่ไม่สมดุล ถุงน้ำหลายใบในรังไข่ พังผืดมดลูก ผลข้างเคียงจากการใช้ยาคุมกำเนิด ไทรอยด์ทำงานผิดปกติ เป็นต้นโดยประจำเดือนที่ไม่มานั้น อาจจะมีสาเหตุมาจากการตั้งครรภ์ได้เช่นกัน ควรซื้อชุดตรวจครรภ์ทางปัสสาวะมายืนยันเองเบื้องต้น ให้ผลบวกได้ 10-14 วันหลังปฏิสนธิ หากตั้งครรภ์จริงให้ไปพบแพทย์ เพื่อตรวจหาว่าทำไมก่อนหน้านี้มีเลือดออกผิดปกติซึ่งอาจเป็นภาวะแทรกซ้อนของการตั้งครรภ์ได้ หากไม่ตั้งครรภ์ ก็อาจพบแพทย์เพื่อหาสาเหตุทีว่าทำไมประจำเดือนมาไม่สม่ำเสมอต่อไป ตอนนี้ยังไม่ซื้อยาปรับฮอร์โมนใดๆมาใช้เองค่ะ